Mi d-yeɣli yiḍ ar iman-ik teṭṭseḍ, ayen i d-yefɣen ṭṭef-it ». Yexdem akken i as-yenna, mi dyeffeɣ yiḍ teffeɣ-d yeṭṭef-itt, teḥka-as tamsalt amek tella, tusa-d taklit-nni tewwi-as-d imensi i weqcic-nni tufa-tti-d dina, truḥ ɣer yemma-s n weqcic-nni tenna-as : «A lala sidi igga axxam ». Tameṭṭut ur tumin ara tenna-as : « Ur tenniḍ awal-a ». Tekker teffeɣ-d ɣer wemraḥ terra iman-is ad t-ssewwa aɣrum, teṭṭef afaraḥ-nni terra-t meqlubi, teẓra-tt-id teḥdayt-nni , tenna-as : «Maci akken a yemma ». Terra-as : «Anaɣ a yelli ur friẓeɣ ara arwaḥ seggem-iyit-id ». Tusa-d taḥdayt-nni ad as-tt-seggem-it, akken tezzinez tuta-as tisegnit n laxraza deg tqarrut-is, tuɣal d titbirt tufeg truḥ, mi d tameddit ad t-bedd ɣef tceǧǧurt yal mi ara d-iɛeddi uqcic-nni ad as-teqqar: «Ddin yemma-k, ddin yemma-k ». Yuɣal ɣer wemɣar-nni yennaas : «Lxelq-nni ufiɣ-t d tameṭṭut, yuɣal d titbirt yal mi d-ɛeddaɣ ad iyi-d-teqqar: «Ddin yemma-k ». Yenna-as : «Ruḥ arr zzeft deg umkan anda i d-tettrusu, ṭṭef-it-id, kkes-d acu yellan deg tqarruyt-is ». Yexdem akken i as-yenna wemɣar azemni, yekkes-d tisegnit-nni deg tqarruyt-is, tuɣal-d akken tella, teḥka-as anwa i as-ixedmen akken , yeḥwi yemma-as-nni, akkedtaklit-nni, yuɣtaḥdayt-nni xedmentameɣra,ɛacendeglehnadtalwit.